મુલુંડ સ્ટેશનથી કાયમ મસ્જિદ કામે જતા એક પ્રવાસીએ મિડ-ડે LOCALને કહ્યું હતું કે ‘હું અને મારો મિત્ર રોજ સાથે મળીને દુકાને જતા હોઈએ છીએ. કેટલીયે વાર અમે એકબીજાની રાહ જોતા સ્ટેશનની બહાર ઊભા હોઈએ ત્યારે દર બીજા દિવસે ક્લીન-અપવાળાઓ સાથે કોઈ ને કોઈ ઝઘડતા હોય છે : અમારે સિગારેટ ક્યાં જાઈને પીવાની? અમે જ્યાંથી તમાકુ લેશું ત્યાં જ થૂંકીશું અને તમે ફાઇન લેવાવાળા કોણ છો? આ બધાને કારણે કાયમ ત્યાં ગિરદી થતી હોય છે. અમે એક વાર દુકાનદારો સાથે પણ વાત કરી તો તેમણે પણ કહ્યું હતું કે અમે પોતે કંટાળી ગયા છીએ આ રોજ-રોજના નાટકથી. અનેક વાર રેલવે-પ્રશાસનને પત્રો લખ્યા છે, પણ કોઈ કાર્યવાહી અત્યાર સુધી કરવામાં આવી નથી. હવે મુલુંડ સ્ટેશનને સ્વચ્છ અને સુંદર જોવાનું અમારું સપનું પૂરું થશે ખરું.’